**OBRAZAC 1**

Ministarstvo javne uprave

Broj iz evidencije postupaka javnih nabavki: **14/2024(01-426/24-4819/5)**

Redni broj iz Plana javnih nabavki**: 16**

Mjesto i datum: Podgorica, **15.10.2024. godine**

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) Ministarstvo javne uprave objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Usluga zakupa telekomunikacionih linkova – Optičkih linkova**

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je **231.404,96 €;**

🞎 Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je nabavka usluge Usluga zakupa telekomunikacionih linkova – Optičkih linkova, koja predstavlja jedinstvenu cjelinu neophodnu za funkcionisanje kompletnog sistema, te stoga nije podijeljen po partijama.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗷 ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

NIJE PRIMENLJIVO

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

NIJE PRIMENLJIVO

**NAČIN SPROVOĐENJA ELEKTRONSKE AUKCIJE**

NIJE PRIMENLJIVO

**ELEKTRONSKI KATALOG**

NIJE PRIMENLJIVO

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **UTVRĐIVANJA EKVIVALENTNOSTI**

Nije primenljivo

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke ako:

1) je vršio neprimjeren uticaj u smislu člana 38 stav 2 tačka 1 ovog zakona;

2) postoji sukob interesa iz člana 41 stav 1 tačka 2 ili člana 42 ovog zakona;

3) ne ispunjava uslov iz člana 99 ovog zakona;

4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili

8) postoji drugi razlog propisan ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora[[8]](#footnote-8), za slučaj povrede ugovorenih obaveza u iznosu od 5% od vrijednosti ugovora, sa rokom važenja od deset dana dužim od dana isteka roka važenja ugovora.

Naručilac može aktivirati garanciju za dobro izvršenje ugovora u svakom momentu kada nastupi neki od razloga za raskid ovog Ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[9]](#footnote-9):

🞎 odnos cijene i kvaliteta

x najniža ponuđena cijena broj bodova 70

x kvalitet( najkraći ponuđeni rok) broj bodova 30.

🗹 **parametar najniža ponuđena cijena vrednovaće se na sljedeći način: ukupno 70 bodova**

Koristiće se (proporcionalna) relativna metoda na sljedeći način:

Kao osnov za vrednovanje ponuda uzimaju se ponuđene cijene (C) ispravnih ponuda.

Podkriterijum najniža ponuđena cijena(C) iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum od maksimalnih 70 bodova, po formuli:

C= (Cmin/ Cp) x 70

Cmin – najniža ponuđena cijena (bez PDV)

Cp – ponuđena cijena (bez PDV)

Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.

**🗹 Podkriterijum kvalitet (K) vrednovaće se na sljedeći način: max 30 bodova**

**Ponude po potkriterijumu kvalitet vrednovaće se na sljedeći način:**

Maksimalan broj bodova po ovom potkriterijumu je **30 bodova**

Broj bodova po podkriterijumu kvalitet određuje se po formuli:

**K= (Kmin/Kp)x30**

gdje je:

K – broj bodova za kvalitet,

         Kmin – najmanji ponuđeni rok isporuke-implementacije,

Kp –  ponuđeni rok isporuke-implementacije,

        30 – maksimalni broj bodova po ovom potkriterijumu.

**Princip vrednovanja roka isporuke - implementacije:**

Parametar kvalitet – rok isporuke-implementacije. Ponuđač koji ponudi najkraći rok isporuke- implementacije dobija maksimalan broj bodova po osnovu parametra kvalitet, dok ostali ponuđači dobijaju proporcionalno manji broj bodova. Rok isporuke usluge ne može biti duži od 7 dana od dana zaključenja ugovora. Maksimalan broj bodova za paramentar kvalitet je 30

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

🞎 Engleski jezik

Za djelove ponude koji se odnose na izraze iz tehničke specifikacije

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 18.11.2024. godine do 10 sati.

Otvaranje ponuda održaće se dana 18.11.2024. godine u 10 sati.

Izuzetno ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda:

* neposrednim podnošenjem na arhivi naručioca na adresi Rimski trg broj 45, Podgorica;
* preporučenom pošiljkom sa povratnicom na adresi Rimski trg broj 45, Podgorica, s tim što Garancija ponude mora biti uručena od strane poštanskog operatora

radnim danima od 08:00 do 14:00 časova, zaključno sa 18.11.2024. godine do 10:00 časova.

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[10]](#footnote-10)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci.

1. **TAJNOST PODATAKA**

Tenderska dokumentacija sadrži tajne podatke

🞎 ne

**12. UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

**13. NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[11]](#footnote-11)

OBAVEZE IZVRŠIOCA:

Izvršilac se obavezuje:

* da rukovodi izvršenjem svih usluga;
* da posjeduje Disaster recovery (DR) centar na teritoriji Crne Gore koji se odnosi na sve komunikacione servise;
* da održava lokaciju DR sajta sprovodeći poslove stalnog nadzora svih komponenata sistema, te prikupljanje i analizu podataka o performansama sistema, uz periodično testiranje svih komponenata kompleksa i uvježbavanja timova za efikasno upravljanje sistemom;
* da sprecificirane linkove realizuje isključivo preko optičkog medijuma uz korišćenje podzemne telekomunikacione infrastrukture;
* da pruža tehničku podršku, telefonom ili e-mailom u režimu 24/7/365;
* da ima nadzorni centar po modelu 24/7/365, prisustvo tehničkog osoblja na DR sajt lokaciji i nadzor kompleksa putem monitoring sistema;
* da obezbijedi raspoloživost ili dostupnost usluge minimalno 99,98% na mjesečnom nivou
* da obezbijedi da demarkaciona linija mora biti smještena na lokaciji korisnika, tj. na poziciji gjde se nalazi mrežno komunikaciona oprema.
* Interfejs na demarkacionoj liniji (prema pružaocu usluga) mora biti Ethernet 10BaseT, 100BaseT, 1000BaseT tipa.
* Ponuđač će u toku trajanja ugovora, ukoliko za to postoje tehničke mogućnosti, obezbjediti fizičko preseljenje aktivnih lokacija na nove adrese, u maksimalnom roku od 30 dana od dana podnošenja zahtjeva, ukoliko se za tim ukaže potreba.
* Ponuđač će na poziv Naručioca obezbjediti odgovor – tehničku podršku na lokaciji Naručioca u maksimalnom roku od 1h u toku radnog vremena, odnosno 2h van radnog vremena i u toku praznika
* Ponuđač će po zahtjevu naručioca odmah pristupiti otklanjanju uočenih nedostataka i propusta u obavljanju posla, kako i aktivirati tražene servise
* Ponuđač će nadoknadi svu štetu Naručiocu, koja bude prouzrokovana nesavjesnim ili nekvalitetnim radom ili krivicom lica koje rukovodi izvršenjem usluga

Ugovorne strane su saglasne da svi podaci, informacije i dokumentacija do kojih bi došli pri izvršenju poslova po ovom Ugovoru predstavljaju poslovnu tajnu, pa se obavezuju da će sve podatke čuvati i neće ih ni na koji način učiniti dostupnima trećim osobama, obavezujući na istu posebno svoje zaposlene koji će raditi na izvršavanju ovog Ugovora.

RASKID UGOVORA

Ugovorne strane su saglasne da do raskida ugovora može doći:

* sporazumom ugovornih strana,
* jednostranim raskidom od strane Naručioca, ukoliko Izvršilac u potpunosti ili djelimično ne izvršava svoje obaveze predviđene Ugovorom,
* jednostranim raskidom od strane Izvršioca ukoliko Naručilac ne izvršava svoje obaveze predviđene Ugovorom,
* Nastupe okolnosti iz člana 150ZJN (Sl.list CG br. 74/19, 03/23 i 11/23)

U bilo kom slučaju prestanka važenja Ugovora otkazni rok je tri dana od dana prijema obavještenja o raskidu Ugovora, u kom su oba ugovarača dužna da izvršavaju svoje ugovorene obaveze do isteka otkaznog roka.

Ako strane Ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz ugovora.

OSTALE ODREDBE UGOVORA

Izvršilac i njegovo osoblje se obavezuje da u toku važenja Ugovora, kao i u roku od 2 godine po isteku ugovora, ne iznose bilo kakve službene ili povjerljive informacije u vezi Ugovora, poslova i aktivnosti Naručioca, bez prethodne pisane saglasnosti Naručioca

Eventualne nesporazume koji mogu da se pojave u vezi o Ugovora ugovorne strane će pokušati da riješe sporazumno.

Ukoliko sporovi između Naručioca i Izvršioca ne budu riješeni sporazumno, ugovara se stvarna i mjesna nadležnost Privrednog suda u Podgorici.

Na sve odnose koji nijesu regulisani Ugovorom primjenjuje se važeće pravo Države Crne Gore

OBAVEZE NARUČIOCA:

* da obezbijedi sve neophodne uslove za izvršenje predmeta javne nabavke;
* da, ukoliko utvrdi bilo kakav nedostatak, o tome odmah obavijesti Izvršioca;
* da odredi i ovlasti odgovorno lice za koordinaciju sa ovlašćenim licem Izvršioca koje će obavještavati o nastalim problemima;
* da onemogući neovlašćeno korišćenje i kopiranje, literature i tehničke dokumentacije od strane trećih lica.

Ugovorne strane obavještavaju jedna drugu uzajamno i bez odlaganja o svim informacijama, činjenicama ili okolnostima koje sprečavaju ili ometaju izvršenje ugovornih obaveza. Takvi podaci obuhvataju i promjene predstavnika ili njihovih e-mail adresa.

Ugovorne strane su saglasne da razmjenjuju korespodenciju koja se odnosi na izvršenje ugovora preporučenim ili povratnim vrednosnim pošiljkama, faksom ili e-mail.

**14. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**15. IZJAVA NARUČIOCA O NEPOSTOJANJU SUKOBA INTERESA**

**Ministarstvo javne uprave**

Broj: 01-426/24-4819/4

Mjesto i datum: Podgorica, 15.10.2024. godine

U skladu sa članom 43 stav 1 Zakona o javnim nabavkama („Službeni list CG”, br.74/19 i 03/23),

**Izjavljujem**

da u postupku javne nabavke redni broj 16 iz Izmjene Plana javnih nabavki broj 01-426/24-2440/2 od 17.05.2024. godine za nabavku **Usluga zakupa telekomunikacionih linkova – Optičkih linkova,** nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca mr Marash Dukaj

*s.r.*

Službenik za javne nabavke Dijana Džaković

*s.r.*

Lice koje je učestvovalo u planiranju javne nabavke: Dušan Polović

s.r.

Član komisije za sprovođenje postupka javne nabavke: Dževad Purišić

*s.r.*

Član komisije za sprovođenje postupka javne nabavke: Dijana Džaković

*s.r.*

Član komisije za sprovođenje postupka javne nabavke: Ivo Pavličić

*s.r.*

**16. UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1. u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
2. u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
3. do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je poslednji dan roka za podnošenje ponuda kraći od 24 sata, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac je dužan da u tenderskoj dokumentaciji odredi da li su potpisnici okvirnog sporazuma dužni da ga izvršavaju [↑](#footnote-ref-8)
9. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-9)
10. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-10)
11. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-11)